b'\n_START_ARTICLE_\nNasjonalhelt av Aserbajdsjan\n_START_PARAGRAPH_\nNasjonalhelt av Aserbajdsjan (aserbajdsjansk: Az\xc9\x99rbaycan milli q\xc9\x99hr\xc9\x99man\xc4\xb1) er en aserbajdsjansk orden. \xc3\x86resbevisningen ble innstiftet i 1992. Tittelen tildeles for fremragende fortjenester av republikkens forsvar, styrking av statssystemet og fremme av viktige verdier. Den som hedres med \xc3\xa6restittelen mottar samtidig ordenstegnet Gullstjerne orden. \xc3\x86resbevisningen er Aserbajdsjans fornemste._NEWLINE_Utmerkelsen Nasjonalhelt av Aserbajdsjan har utmerkelsen Helt av Sovjetunionen som forbilde. Ogs\xc3\xa5 flere andre land, som tilh\xc3\xb8rte Sovjetunionen, har innf\xc3\xb8rt tilsvarende \xc3\xa6restitler. Blant disse er Helt av Hviterussland, Helt av Ukraina, Helt av Den russiske f\xc3\xb8derasjon og Nasjonalhelt av Georgia.\n_START_SECTION_\nInsignier\n_START_PARAGRAPH_\nDet synlige tegn p\xc3\xa5 \xc3\xa6resbevisningen Nasjonalhelt av Aserbajdsjan er Gullstjerneordenen, en \xc3\xa5ttetagget stjerne i gull. Ordensstjernen er festet til et ordensb\xc3\xa5nd i fargene gr\xc3\xb8nn, r\xc3\xb8d og bl\xc3\xa5, Aserbajdsjans flaggfarger. Ordenstegnet b\xc3\xa6res p\xc3\xa5 venstre side av brystet.'